
PËR DISA SHTESA DHE NDRYSHIME NË URDHRIN NR. 32/1, DATË 15.7.2016, “PËR MIRATIMIN E MODELIT TË KARTËS SË INSPEKTORIT”

Në zbatim të nenit 30, pika 4, të ligjit nr. 10433, datë 16.6.2011, “Për inspektimin në Republikën e Shqipërisë”, 
URDHËROJ:

1. Në modelin e kartës së inspektorit, të miratuar me urdhrin nr. 32/1, datë 15.7.2016, të bëhen edhe këto shtesa e ndryshime:
Në pjesën e përparme të kartës së inspektorit, të ndryshohen:
- Stema e Republikës (në anën e majtë të kartës)
- REPUBLIKA E SHQIPËRISË (në mes të kartës)
- Logoja e Inspektoratit Shtetëror (në anën e djathtë të kartës)
- Në qendër fotoja e inspektorit:
(Dhe poshtë fotos do të shënohen):

KARTË INSPEKTORI

Emër, mbiemër:
Pozicioni:
Kodi:
Data e lëshimit:
Data e skadencës:

- Pjesa prapa kartës së inspektorit do të jetë me këtë përmbajtje:
Logoja e Inspektoratit Qendror (në pjesën e sipërme të kartës)
(Poshtë logos do të jetë e shënuar)
Inspektor i përgjithshëm
   (Firma dhe vula)

Poshtë firmës dhe vulës do të shënohet ky paragraf:
Kjo kartë përdoret vetëm nga mbajtësi i saj. Në rast humbje ose dëmtimi të kartës, mbajtësi ka detyrimin ligjor ta deklarojë atë brenda 5 diteve pranë Inspektoratit Qendror.
Në pjesën e poshtme të kartës do të shënohet:  info@insq.gov.al
www.inspektoratiqendror.gov.al
2. Ngarkohen Inspektorati Qendror dheInspektoratet Shtetërore/trupat e tjerë inspektues, për zbatimin e këtij urdhri.
3. Ky urdhër dërgohet për botim në Fletoren Zyrtare, publikohet në faqen zyrtare të Inspektoratit Qendror, www.inspektorati-qendror.gov.al dhe i njoftohet inspektorateve shtetërore/trupave inspektues.
Ky urdhër hyn në fuqi menjëherë.

INSPEKTOR I PËRGJITHSHËM
Shkëlqim Hajdari

